LASTEN KESKUS

Itälahdenkatu 27 A 3. krs, 00210 HELSINKI

Puhelinvaihde 09 6877 450; Faksi 09 6877 4545

[www.lastenkeskus.fi](http://www.lastenkeskus.fi);

Lisätietoja:

Viestintäpäällikkö

Marja-Liisa Saraste

09 6877 4568

Arvostelukappaleet:

Minna Vatja

09 6877 4543

Kuvakirjat

***Ainutlaatuinen kuva- ja musiikkiteos suuresta säveltäjämestarista***

**KATRI KIRKKOPELTO**

**Musiikki: JUSSI MAKKONEN – NASIG AZEZIAN**

**Soiva metsä – Jean Sibeliuksen matkassa**

*Musiikki on kuin perhonen. Jos sitä kääntelee ja tutkii kämmenellään, katoaa sen siivistä loiste. Kyllä se lentää, mutta ei se enää säteile.*

**Soiva metsä** on kaunis tarina suuresta säveltäjästä ja hänen musiikistaan. Kuvakirja vie elämykselliselle aikamatkalle Jean Sibeliuksen maailmaan kuvan, tekstin ja musiikin avulla. Tarinassa ja kirjan aukeamilla soi Sibeliuksen musiikki. Säveltäjän Ainola-kodin maisemissa soivat Kuusi ja Drömmen, Kolin kansallismaisemissa kuuluu Finlandia ja Pielisen aalloilla kimaltaa Impromptu. Eurooppaan matkataan Valse Tristen ja Souvenirin sävelin.

Kirjassa on mukana äänite, jolla soittavat sellisti Jussi Makkonen ja pianisti Nazig Azezian. Viime vuosina Jussi Makkonen on esittänyt Sibeliusta jo yli 200 000 lapselle eri puolilla Suomea pidetyissä tarinallisissa koulukonserteissa.

Kirjan herkkä kuvitus ja teksti ovat Katri Kirkkopellon käsialaa. Sibelius 150 -juhlavuoden kunniaksi tehty kuvakirja lapsille on toteutettu suuren säveltäjämestarin ansaitsemalla tavalla: viimeistä säveltä ja siveltimenvetoa myöten taidokkaasti ja kauniisti.

Ajatus Sibelius-aiheiseen lasten kuvakirjaan syntyi tarinallisten koulukonserttien pohjalta. SellistiJUSSI MAKKONEN on esittänyt käsikirjoittamaansa Sibelius-ohjelmaa vuosien 2010–2014 aikana jo yli 200 000 lapselle eri puolilla Suomea pidetyissä koulukonserteissa. Sibelius-juhlavuonna 2015 Makkonen ja pianisti NAZIG AZEZIAN esiintyvät yli 100 000 lapselle Suomessa ja eri Euroopan maissa. He ovat myös julkaisseet Sibelius-aiheisen musiikkivideon.

KATRI KIRKKOPELTO on kuvataiteilija, kuvittaja ja kuvataideopettaja. Hän on kuvittanut lukuisia kuvakirjoja ja oppikirjoja. Vuonna 2009 Kirkkopelto sai arvostetun Kylli Koski -palkinnon.

Koko: 240 x 300 mm ; 36 s.

ISBN 978-952-288-215-8 ; Kl L 85 ; Ennakkohinta sid. 27,90 ; 1/2015

Teemat: musiikki, Sibelius, kulttuurikasvatus

**5+**

Saatavana myös ruotsiksi ja englanniksi.

***Palkitun kuvittajan herkästi kuvittama kesäkirja***

**PIRKKO VAINIO**

**Majakan oudot vieraat**

Kesä oli vihdoin saapunut tonttujen asuttamalle majakkasaarelle. Pitkän talven jälkeen tontut puuhastelevat ilomielin siivoten majakan ympäristöä. Aallot ovat kuljettaneet rantaan ajopuita, risukasoja ja levälauttoja, joiden seasta tontut löytävät erikoisia simpukan kuoria, linnunsulkia ja hienoja sileitä kiviä.

Majakan vanhin tonttu, Perttu, huolehtii komean juhannuskokon rakennustarvikkeiden keräämisestä. Puuha keskeytyy yllättäen, kun kaislikosta löytyy uupunut, outo lintu, jonka jalkaan on sidottu viesti: Kesävieraita tulossa… mutta muu teksti on tuhriintunut suolaisessa merivedessä. Tontut huolestuvat toden teolla: kuka kumma tämä salaperäinen vieras voi olla?

Palkittu kuvittaja ja graafikko **PIRKKO VAINIO** asui pitkään Italiassa, kunnes muutti takaisin Suomeen, Jämsään. Hän on tehnyt lastenkirjoja ja kuvituksia sekä suomalaisille että ulkomaisille kustantajille, ja hänen kirjojaan on julkaistu useissa maissa myös käännöksinä.

Koko: 210 x 285 mm; 32 s.

ISBN 978-952-288-197-7 ; Kl L 85 ; Ennakkohinta sid. 23,00 ; 4/2015

Teemat: seikkailu, auttaminen, kesän touhut

**4+**

***Huumorin pilkettä arjen haasteisiin***

**MORITZ PETZ – AMÉLIE JACKOWSKI**

**Voi harmi, mäyrä!**

Tästä tulee loistopäivä! mäyrä miettii eräänä aamuna – mutta se on tuskin päässyt ylös sängystä, kun harmit jo alkavat. Lempimuki menee säpäleiksi, kynät ovat hukassa ja puutarhassakin kaikki on vinksin vonksin. Hyvä tuuli on tiessään. Pian mäyrä huomaa, ettei muillakaan eläimillä mene tänään erityisen hyvin, ja se päättää tehdä asialle jotakin. Päivän päättyessä mäyrää odottaakin mahtava yllätys!

Mainion mäyrän kommellukset tuovat huumorin pilkettä pienten lukijoiden arjen haasteisiin.

MORITZ PETZ on saksalainen vapaa kirjailija. Ennen kirjailijaksi ryhtymistään hän opiskeli mm. historiaa ja saksan kieltä. Petz asuu Boden-järven rannalla.

AMELIÉ JACKOWSKI opiskeli Strassbourgin kuvataidekoulussa ja Aix-en-Provencen yliopistossa. Jackowski työskentelee vapaana kuvittajana Ranskassa. Hän on kuvittanut lukuisia lastenkirjoja sekä osallistunut useisiin näyttelyihin.

Alkuteos: So ein Pech für den Dachs; Suomennos Maisa Tonteri

Koko: 215 x 280 mm; 32 s. ; ISBN 978-952-288-210-3 ; Kl L 85

Ennakkohinta sid. 23,00 ; 4/2015

Teemat: kiukku ja harmi, auttaminen, positiivisuuden voima

**3+**

***Tarina erilaisuudesta, ystävyydestä ja maailman parhaista rähmäräpylöistä***

**BRITTA TECKENTRUP**

**Rähmäräpylä**

Rähmäräpylä on pieni ankkapoika, jolla on suuret, kömpelöt räpylät. Ankkaparka hoipertelee, kompuroi ja kaatuilee koko ajan – ihan joka päivä. Uuden ystävänsä kanssa Rähmäräpylä lähtee selvittämään suurten räpylöiden merkitystä. Voiko suurilla räpylöillä tehdä mitään asiaa hyvin? Miten käykään, kun ankkaparka pudota molskahtaa veteen?

Rähmäräpylän sympaattisen tarinan avulla lapsi oivaltaa, että meidän kaikkien oudot piirteet ovatkin lopulta vahvuuksia – pitää vain kokeilla rohkeasti. Kirjan teksti saa ärrän pärisemään ja räpylät lätisemään!

BRITTA TECKENTRUP on kirjailija, kuvittaja ja taiteilija, jonka rakastettuja lastenkirjoja on julkaistu yli 20 eri maassa. Teckentrup asuu Berliinissä.

Alkuteos: Clumsy Duck; Suomennos Anna-Reetta Sipilä

Koko: 216 x 280 mm; 32 s ; ISBN 978-952-288-171-7 ; Kl L 85 ; Ennakkohinta sid. 21,00 ; 1/2015

Teemat: itsetunto, erilaisuus, ystävyys

3+

***Vauvan tulo perheeseen mullistaa Pikku Karhun maailman***

**CATHERINE LEBLANC – EVE THARLET**

**Kun minusta tuli isoveli**

Pikku Karhu on innoissaan. Perheeseen syntyy vauva, uusi leikkikaveri! Mutta kun vauva saapuu kotiin, Pikku Karhu pöllämystyy: vauva ei osaa leikkiä! Se vain nukkuu, itkee, haisee ja viuhtoo jaloillaan. Äidillä ja isällä ei tunnu olevan enää aikaa Pikku Karhulle, kun niiden pitää hoitaa ja helliä vauvaa. Paikka äidin sylissä on varattu. Kaikki on erilaista kuin ennen.

Sitten Pikku Karhu huomaa, miten pieni, pehmoinen ja avuton vauva on. Sehän tarvitsee isoveljeä! Pikku Karhu huomaa myös, ettei äidin ja isän rakkaus ole vähentynyt ripaustakaan.

Ranskalainen CATHERINE LEBLANC on kirjoittanut lukuisia lastenkirjoja, joissa käsitellään lasta kiinnostavia ja lapsen kasvua tukevia teemoja. Ranskalais-saksalainen EVE THARLET on kuvittanut satoja rakastettuja lastenkirjoja. Tekijäkaksikko on aiemmin julkaissut kirjan Rakastatko minua, jos.

Alkuteos: Here She Is!; Suomennos: Marketta Vaismaa

Koko: 220 x 290 mm; 28 s. ; ISBN 978-952-288-176-2 ; Kl L 85 ; Ennakkohinta sid. 23,50 ; 2/2015

Teemat: perheeseen syntyy vauva, isoveljeksi kasvaminen, sisarussuhteet, perhe

**3+**

***Riidoista viis – sisarusten kuuluu pitää yhtä!***

**JUTTA LANGREUTER – STEFANIE DAHLE**

**Kaverit kaikesta huolimatta**

Josse-jänis istuu kannon nokassa ja mököttää. Se ystävä on vierailulla, mutta Josse jää leikkien ulkopuolelle. Pientä jänöpoikaa harmittaa niin kovasti, että se pilaa tahallaan muidenkin leikit. Lopulta jänistytöt siirtyvät leikkimään ulos. Erimielisyydet unohtuvat pian, kun taivaalta kuuluu jyrinää. Josse huolestuu ja lähtee rohkeasti siskojensa perään.

Riidoista viis – sisarusten kuuluu pitää yhtä! Sarjassa on aiemmin julkaistu: Kaikista rakkain

JUTTA LANGREUTER syntyi Kööpenhaminassa, asui lapsena Brysselissä ja elää perheineen Münchenissä. Psykologin ammatissaan hän on työskennellyt pitkään lasten kanssa. Saatuaan kaksi poikaa hän innostui kirjoittamaan lastenkirjoja.

STEFANIE DAHLE syntyi Schwerinissä ja käytti jo lapsena runsaasti aikaa kuvakirjojen katseluun ja huoneensa seinien koristeluun. Sittemmin hän opiskeli kuvittamista Hampurissa ja luo nykyisin kuvakirjoihin mielikuvitusmaailmoja, joihin lukija voi uppoutua unelmoimaan.

Alkuteos: Ich bin so gern mit dir zusammen; Suomennos: Maisa Tonteri

Koko 220 x 285 mm ; 32 s. ; ISBN 978-952-288-196-0 ; Kl L 85 ; Ennakkohinta sid. 22,00 ; 2/ 2015 Teemat: sisarussuhteet, perhe, rohkeus

**4+**

***Pikkuhiiri saa elämänsä jännittävimmän syntymäpäivälahjan***

**GIULIANO FERRI**

**Ihmeellinen syntymäpäivälahja**

Hiiripoika Hannu saa papaltaan salaperäisen syntymäpäivälahjan. Kun paketista paljastuu vain pussillinen siemeniä, on pikkuhiiri ihmeissään. Mitä kummaa hiiripoika tekee kasalla kuivia siemeniä? Papan lahjasta kasvaa lopulta hiiripojan elämän paras syntymäpäivälahja. Ennen sitä Hannun täytyy kuitenkin jaksaa hoitaa taimea ja tukeutua välillä ystävien apuun.

Pienen hiiripojan tarina kertoo kärsivällisyydestä, yhteistyöstä ja ystävien merkityksestä.

GIULIANO FERRI on palkittu animaatiotaiteilija, kuvittaja ja lastenkirjailija. Hän työskentelee myös ohjaajana erityisnuorten työpajoissa ja hyödyntää opetuksessa erilaisia taideterapian muotoja. Ferri asuu Italian Pesarossa perheensä kanssa.

Alkuteos: Little Luke and the Seed; Suomennos: Susanna Sjöman

Koko 220 x 295 mm; 32 s.; ISBN 978-952-288-178-6 ; Kl L 85; Ennakkohinta sid. 23,50 ; 2/2015 ; Teemat: kasvu, ystävyys, yhteistyö

**4+**

***Planeettamme tarvitsee juuri SINUA!***

**MARY HOFFMAN – ROS ASQUITH**

**Meidän ja muiden vihreä kirja**

Onko haisevat sukat kierrätystavaraa?

Jos autoja olisi vähemmän, olisiko leikkitilaa enemmän?

Mistä vesi tulee vesihanaan?

Meidän ja muiden vihreä kirja tarttuu humoristisella otteella planeettamme tulevaisuutta koskeviin suuriin kysymyksiin.

Hankalatkin teemat nostetaan esiin rohkeasti – silti lapsentajuisesti ja pilke silmäkulmassa. Letkeästi kuvitettu kirja sisältää runsaasti tietoa ja tuoreita näkökulmia ympäristöasioihin.

Sarjassa aiemmin julkaistu: Meidän ja muiden tunteet ja Meidän ja muiden perheet

MARY HOFFMAN on brittiläinen kirjailija, joka on kirjoittanut yli 80 lasten- ja nuortenkirjaa.

ROS ASQUITH on sarjakuvataiteilija ja kirjailija, jonka humoristinen ja sarjakuvamainen kuvitus keventää sopivasti vaikeaa aihetta.

Alkuteos: The Great Big Green Book; Suomennos: Maisa Tonteri

Koko 225 x 235 mm , 40 s. ; ISBN 978-952-288-186-1 , Kl L 85 ; Ennakkohinta 23,50 ; 2/2015;

Teemat: Luonto ja ympäristö, kierrättäminen; lasten vaikuttamistaidot, huumori

4+

***Klassikkosadun tuore tulkinta lumoavasti kuvitettuna***

**GRIMMIN VELJEKSET – KEIKO KAICHI**

**Susi ja seitsemän pientä kiliä**

Olipa kerran vuohimuori, jolla oli seitsemän pientä, suloista kiliä. Eräänä päivänä se lähti hakemaan ruokaa. ”Minun täytyy lähteä metsään. Pitäkää itsestänne huolta ja varokaa sutta”, muistutti vuohiäiti pieniä kilejään. Mutta saduissa sudet ovat aina hyvin ovelia – ja myös nälkäisiä!

Grimmin veljesten vanhan ja opettavaisen klassikkosadun tuore tulkinta viehättää lumoavalla ja ripauksen humoristisella kuvitustyylillään. Se saa niin pienet kuin isommatkin lukijat hymyilemään – mutta onneksi lopulta leveimmin hymyilee vuohiäiti.

KEIKO KAICHI on syntynyt ja kasvanut Japanissa. Hän käyttää töissään taidokkaasti akryylivärejä ja on voittanut kuvituksillaan useita palkintoja. Vuonna 2009 hänen kuvituksiaan oli esillä Bolognan kirjamessuilla.

Koko: 240 x 290 mm; 32 s. ; ISBN 978-952-288-177-9 ; Kl L 85 ; Ennakkohinta sid. 24,00 ; 2/2015 ; Teemat: jännitys, auttaminen, perhe

**5+**

Katselukirjat

***Riepu on korvaamaton!***

**LESLIE PATRICELLI**

**Riepu**

Mikä on pehmoinen ja tuoksuu tutulta? Mikä auttaa kiperissä tilanteissa? Mikä on kaikessa mukana? No, tietysti Riepu! Pienen taapertajan elämässä lempilelulla, rätillä tai rievulla on oma, korvaamaton paikkansa – oli malli, muoto tai tuoksu mikä tahansa.

Ihastuttavan värikäs ja humoristinen kirja käy läpi pienokaisen päivän rievun kanssa.

LESLIE PATRICELLI asuu kolmen lapsensa ja rumpalimiehensä kanssa Idahossa. Hän on kirjoittanut ja kuvittanut useita suosittuja pienten kuvakirjoja, joissa on riemukkaat värit ja humoristiset tarinat.

Alkuteos: Blankie; Suomennos Rauna Sirola

Koko: 180 x 180 mm, pahvisivut; 26 s.; ISBN 978-952-288-167-0; Kl L 85 ; Ennakkohinta sid. 13,20; 1/2015; Teemat: turvallisuus, perhe-elämä, huumori

1+

***Kukkuu-kurkistuskirja on takuuvarma pikkulasten suosikki!***

**GIULIANO FERRI**

**Kukkuu**

Kukkuu – mikä tassujen takaa paljastuu!

Ihastuttavat kurkistustassut, joiden takaa paljastuu erilaisia eläimiä, saavat pienokaisen hihkumaan ja tärisemään innosta. Kukkuu-leikkiä voi jatkaa ja toistaa loputtomiin – erityisesti kun viimeisellä sivulla kurkistusläppien takaa paljastuu pikkulukijan omat kasvot!

Palkittu kirjailija ja kuvittaja GIULIANO FERRI on kuvittanut useita kuvakirjoja, joita on julkaistu ympäri maailmaa. Ferri työskentelee myös vammaisten lasten kanssa käyttämällä animaatiota ja komediaa terapiana. Hän asuu perheineen Italian Pesarossa.

Alkuteos: Cu Cu; Suomennos Maisa Tonteri

Koko:180 x 180 mm, pahvisivut, kurkistusläpät; 16 s.; ISBN 978-952-288-216-5 ; Kl L 85 ;

Ennakkohinta sid. 13,90 ; 2/2015 ; Teemat: leikki, huumori, eläimet

1+

Sadut ja tarinat

***Hilpeä hyvän mielen tarina***

**JUKKA ITKONEN – ELINA WARSTA (kuvitus)**

**Sirkusjuna saapuu**

*”Nurkanpyhtään huomattavimpia rakennuksia ovat kaupungintalo, kirkko, rautatieasema, Nikkisen sulkapallotehdas ja jäähalli, jossa pelataan jääkiekkoa, pidetään häitä ja pilkkikilpailuja, järjestetään myyjäisiä ja koiranäyttelyitä. Kaupungissa tosin on vain kolme koiraa, mutta niitä näytellään kernaasti kaikille halukkaille.”*

Nurkanpyhtään unelias pikkukaupunki on tylsääkin tylsempi paikka. Eräänä kesäpäivänä Rahtusen perhe viettää ihan tavallista (siis tylsääkin tylsempää) aamua puuroa syöden ja lehteä lukien. Näyttäisi tulevan taas yksi ihan tavallisen tylsä päivä, ajattelee Lilli Rahtunen. Vaan kiitos isä Rahtusen raidallisen pyjaman, sirkustirehtöörin ja yhden hikoilevan pingviinin, kesästä kehkeytyykin ihan jotain muuta.

Jukka Itkonen on rakastettu kirjailija, jolla on laaja ja monipuolinen tuotanto. Hänen leikittelevät ja elämäniloiset tekstinsä ovat monenikäisten suosikkeja. Elina Warsta on arvostettu kuvittaja-graafikko, jonka kädenjälki ihastuttaa mm. monissa kansissa ja lastenkirjoissa.

Koko 145 x 210 mm ; n 80 s.; ISBN 978-952-288-180-9 ; Kl L84 ; Ennakkohinta sid. 23,00; 3/2015 ;

***Uusi sarja ahmittavaksi ja kippurassa kikattamista varten: Lotan kootut katastrofit!***

**ALICE PANTERMÜLLER – DANIELA KOHL (kuvitus)**

**Lotta Levoton ja suuri kanikaaos**

”Nimeni on Lotta, olen 10-vuotias ja ihan normaali. Ainakin normaalimpi kuin vanhempani ja kaksi pönttöveljeäni. Siksi en ollenkaan ymmärrä, miksi juuri minulle on viime aikoina sattunut niin paljon kummia juttuja. Vaikka se, että koulussa taululle ilmestyy itsestään todella noloja tekstejä tai että lempiruokani maistuu yhtäkkiä ruusukaalilta. Yök! Johtuuko se intialaisesta nokkahuilusta, jonka äiti antoi minulle? Tällaiseen minulla ei nyt riitä aika. Haluan nimittäin oman lemmikkieläimen. Ja minulla on jo hyvä suunnitelma sen saamiseksi…”

Maailmalla supersuosittu Lotta-sarja tarjoaa hulvattomia hetkiä, kielellistä herkuttelua ja kutkuttavia päiväkirjamerkintöjä. Viivapiirroksin kuvitettu kirja sopii myös aloitteleville lukijoille. Lotan kootut katastrofit koukuttavat!

ALICE PANTHERMÜLLER (s. 1968) on saksalainen palkittu lasten- ja nuortenkirjailija. Työskenneltyään ensin opettajana ja kirjakauppiaana hän toteutti lapsuuden haaveensa ja ryhtyi kirjailijaksi. Panthermüller asuu perheineen Lüneburgin nummialueella.

DANIELA KOHL (s. 1972) aloitti kuvittajan uransa jo lapsena myymällä piirustuksiaan perheenjäsenilleen. Hän on opiskellut taidetta ja kommunikaatiosuunnittelua. Kohl työskentelee Münchenissä vapaana kuvittajana ja graafisena suunnittelijana.

Alkuteos: Lotta-Leben – Alles voller Kaninchen; Suomennos Johanna ja Nanna Förster

Koko: 140 x 210 mm; 184 s. ; ISBN 978-952-288-212-7 ; Kl L 84 ; Ennakkohinta sid. 19,90 ; 3/2015

Teemat: huumori, koulu, perhe, erilaisuus, suvaitsevaisuus

8+

Lasten tietokirjat

***Seikkailuun tarvitaan vain kynä ja paperia***

**ARJA JA EMMA PUIKKONEN – TERESE BAST (kuvitus)**

**Käsikirja mielikuvituksen matkaajille**

**Kirjoittamisen seikkailuopas**

*”Sinulla on käsissäsi matkaopas mielikuvituksen matkaajille. Olet avannut sen sivulta viisi, alusta. Olet juuri siinä – ehkä olet kirjakaupassa, tai ehkä bussissa ja ulkona sataa. Saatat myös olla kotona, olet saanut kirjan lahjaksi siltä tädiltä, joka aina haluaa tarttua poskesta ja puristaa, haisee raskaalle hajuvedelle ja hokee, että ’sinä olet niiiiiiiiiin kasvanut siitä kun nähtiin viimeksi’. Tädiltä, jonka nimi on Hilkka tai Kaarina tai Hillevi.*

*Älä sano mitään, älä kerro että minä olen täällä. Olen sinun oppaasi, me lähdemme yhdessä seikkailuun.”*

Tästä se alkaa, seikkailu. Ota mukaan paperia ja kynä – ja mielikuvituksesi.

Kun muut nousevat välinpitämättöminä bussiin, tarkkailee Mielikuvituksen matkaaja muiden matkustajien kasvoja: kuka on nähnyt viime yönä pahoja unia ja kenellä on suuria salaisuuksia. Mielikuvituksen matkaaja huomaa jotain, mitä muut eivät huomaa. Sitten hän kirjoittaa.

On sinusta kiinni, mihin matkustat ja millä tyylillä. Tee matkaa runojunalla, proosabussilla tai draamapyörällä. Poikkea juonijoella, aihepuun alla, rytmin vuoristoradalla ja kertojan tornitalolla. Tutustu dialogiin, ficciin ja anagrammiin. Kuuntele, mitä kirjailijat kertovat. Ole hyvä: tie on vapaa!

ARJA PUIKKONEN on Rakkaudesta kirjaan -tunnustuksella ja Finlandia Juniorilla palkittu lastenkirjailija. EMMA PUIKKONEN on teatterintekijä ja kirjailija, joka työskentelee paljon nuorten parissa. Puikkoset ovat kokeneita sanataideohjaajia ja lukemisen ja kirjoittamisen puolesta puhujia.

Koko 190 x 250 mm , n 112 s., ISBN 978-952-288-181-6 ; Kl L86.07 ; Ennakkohinta sid. 22,00 ; 3/2015

10+

Musiikki

***Laula, leiki ja tanssi Mimmien mukana!***

**PAULIINA LERCHE – MERI MORT (kuvitus)**

**Mimmien lauluja**

Tunnetko Hats hats Harakkaisen, Pandan tai Persikkapojan? Mimmien lauluihin on koottu Mimmien parhaat sävelmät helppoina nuotinnoksina, ja mukaan on liitetty hauskoja leikkiohjeita sekä Meri Mortin lumoava kuvitus. Mimmien laulut vievät kuulijat musiikkimatkalle ympäri maailman ja tutustuttavat kiehtoviin satuolentoihin ja uusiin eläinystäviin. Kaikissa lauluissa on helposti soitettava pianosäestys sointumerkkeineen.

Kirja sopii käytettäväksi muskareissa, päiväkotien musiikkituokioissa, lapsikuoron ohjelmistona tai kotona yhdessä vanhemman kanssa laulamiseen.

PAULIINA LERCHE on muusikko ja tekstintekijä, jonka erikoisalana on karjalainen perinne. Mimmit ovat julkaisseet useita lastenlevyjä ja esiintyneet MTV:n lasten makasiiniohjelmissa, animaatioissa sekä kuvakirjoissa. Mimmien vahvan ja persoonallisen visuaalisen maailman on luonut kuvittaja, graafikko MERI MORT.

Koko: 210 x 260 mm; 64 s. ; ISBN 978-952-288-221-9; Kl L 78.04 ; Ennakkohinta nid. 22,00 ; 3/2015; Teemat: musiikki, varhaiskasvatus, vuodenajat, eläimet, satuhahmot

**3+**

***Uusia, raikkaita ja laadukkaasti toteutettuja lastenlauluja***

ANNA-MARI KÄHÄRÄ – ANTTI VUORI – VUOKKO HOVATTA

**Huiske – Lauluja**

Huiske-äänite sisältää uusia, raikkaita ja laadukkaasti toteutettuja lastenlauluja. Laulut tuovat iloa, valoa, huumoria ja huisketta lapsen elämään. Hilpeät sanoitukset ja herkät sovitukset saavat nauramaan ja liikuttumaan. Levy sisältää myös instrumentaalimusiikkia tunnelmointiin ja musiikkiliikuntaan. Pienet kuulijat pääsevät musiikin mukana huikealle matkalle aina avaruuden ääriin saakka.

Huiskeen laulut ovat musiikin huippuammattilaisten käsialaa. Mukana ovat mm. Anna-Mari Kähärä, Vuokko Hovatta ja Antti Vuori. Levyllä soittaa Suomen eturivin muusikoita, ja runsautta sointimaailmaan tuovat Ylioppilaskunnan soittajien jouset.

ANNA-MARI KÄHÄRÄ on [säveltäjä](http://fi.wikipedia.org/wiki/S%C3%A4velt%C3%A4j%C3%A4), [laulaja](http://fi.wikipedia.org/wiki/Laulaja) ja [pianisti](http://fi.wikipedia.org/wiki/Piano). Hänet tunnetaan parhaiten lauluyhtye [How Many Sistersin](http://fi.wikipedia.org/wiki/How_Many_Sisters) ja etnojazz-yhtye [Zetaboon](http://fi.wikipedia.org/wiki/Zetaboo) jäsenenä, mutta hän on julkaissut myös soololevyn.

VUOKKO HOVATTA on [näyttelijä](http://fi.wikipedia.org/wiki/N%C3%A4yttelij%C3%A4) ja [laulaja](http://fi.wikipedia.org/wiki/Laulaja). Hän on tullut tunnetuksi mm. suositun [Ultra Bra](http://fi.wikipedia.org/wiki/Ultra_Bra) -yhtyeen jäsenenä sekä Kerkko Koskinen -kollektiivista.

ANTTI VUORI on monipuolinen muusikko, sovittaja ja tuottaja.

Tuotenumero FILAS1400001-10 ; LKCD-19 ; Kl A 78 ; Ennakkohinta 26,00 ; 10/2014 ;

Teemat: musiikki, kasvu, tunteet, elämyksellisyys

5+

Hengelliset lastenkirjat

***Atte ja Anna ihmettelevät pääsiäistä***

**TYTTI ISSAKAINEN – MAISA TONTERI – kuvitus PEKKA RAHKONEN**

**Atte ja Anna viettävät pääsiäistä**

Virpomavitsoista alkaa Aten ja Annan pääsiäisen odotus. Hiljaiseen viikkoon mahtuu pääsiäisruohon istutusta, pääsiäisvaellus seurakuntatalolla ja matka mummolaan. Mutta miten käy, kun naapurin Oton kani katoaa ja mummolan kanalassa tapahtuu kummia?

*Atte ja Anna viettävät pääsiäistä* -kirjassa eletään hiljainen viikko yhdessä tutun sisarusparin kanssa. Viikkoon mahtuu katoamista ja jälleen löytymistä, kuolleen muuttumista jälleen eläväksi sekä iloisia yllätyksiä. Tarinan lopussa on vanhemmille suunnattu osio pääsiäisen taustasta ja tavoista.

Suosittu Atte ja Anna -kirjasarja jatkuu pääsiäiskirjalla. Tytti Issakaisen teksti tavoittaa herkästi lapsen maailman, ja Pekka Rahkosen vauhdikas kuvitus tuo mukaan iloa ja huumoria. Vanhempien osuudesta vastaa Maisa Tonteri.

TYTTI ISSAKAINEN on turkulainen toimittaja ja kirjailija, joka rakastaa mökkielämää ja marjastamista. MAISA TONTERI (myös Maisa Savolainen) toimi pitkään kustannusalalla ja jatkaa nykyään töitä kirjailijana ja suomentajana. Hän on kirjoittanut ja suomentanut kuvakirjoja, lastenkirjoja, tietokirjoja sekä lyriikkaa.

PEKKA RAHKONEN on suosittu kuvittaja, jonka kynästä syntyy niin sarjakuvia, oppikirjakuvituksia kuin kuvakirjoja.

Koko: 180 x 180 mm; 40 s. ; ISBN 978-952-288-166-3 ; Kl L 25.2 ; Ennakkohinta stift. 6,20 ; 2/2015

**3+**

***Kätevä työväline hartaushetkiin lasten kanssa***

**KAARINA HAKKARAINEN & TARJA RAE**

**Matkalla kirkkovuoteen**

**Kuvakertomuksia Jeesuksesta**

**Matkalla kirkkovuoteen** on monikäyttöinen apuväline Raamatun kerrontaan. Kirjan kymmenen kuvasarjaa Jeesuksen elämästä johdattavat matkaa kirkkovuoden pyhien teemoihin adventista helluntaihin. Kuhunkin kuvaan liittyy lyhyt teksti oman kerronnan tueksi. Isossakin tilassa käyttökelpoiset selkeät nelivärikuvat kiinnittävät kuulijan huomion ja auttavat seuraamaan kertomuksen etenemistä.

Kertomukset sopivat opetus- ja hartausmateriaaliksi kaikenikäisille. Niitä voi käyttää kerhoissa ja leireillä, päivähoidon uskontokasvatuksessa, koulun päivänavauksissa ja uskonnonopetuksessa, perhemessujen saarnoissa ja erilaisissa tapahtumissa. Kuvista saa myös virikkeitä yhteiseen ihmettelyyn ja keskustelutuokioihin.

**KAARINA HAKKARAINEN** (kerronta) ja **TARJA RAE** (kuvat) ovat seurakunnan nuorisotyönohjaajia. Työssään ja työnsä ohella he ovat tuottaneet monenlaista materiaalia kouluyhteistyöhön, kerhoille ja kerhonohjaajille sekä kuvia ja tekstejä hiljaisuuden viljelyyn.

Koko: 297 x 420 mm (A3) ; ISBN 978-952-288-200-4 ; Ennakkohinta wire 59,00 ; 1/2015